สวัสดีคะขออนุญาติถามคุณคะ พอดี ประจำเดือนขาดมา2วันจะ3วันนี้แล้ว คือเดือนหน้านี้ปจด.มาวันที่11และ12แล้วก็หยุดแต่เดือนนี้กำหนดมาวันที่7ยังไม่มาไม่ทราบ ท้องไหมคะ ไม่มีอาการเจ็บหน้าอกเลย มีแต่อาการรู้สึกตัวร้อนตลอดเวลาและท้องอืดปวดช่วงเอวคะ
สวัสดีค่ะ หากที่ผ่านมาได้มีเพศสัมพันธ์ และประจำเดือนขาดมา 2-3 วันแล้ว ก็ควรลองตรวจหาการตั้งครรภ์ดูก่อนค่ะ หากตรวจไม่พบ การที่ประจำเดือนมาช้า ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้นดังนั้น หากตรวจไม่พบการตั้งครรภ์ อาการตัวร้อน ท้องอืด ปวดเอว ก็อาจเป็นอาการก่อนการมีประจำเดือนมาก็ได้ ดังนั้น ควรรอประจำเดือนไปอีกซักระยะ ประจำเดือนก็น่าจะมาในเวลาไม่นานนี้ค่ะในช่วงนี้ ก็ควรลดปัจจัยที่อาจทำให้ท้องอืด เช่น ไม่ดื่มชา กาแฟ น้ำอัดลมอัดแก๊สต่างๆ ไม่ดื่มแอลกอฮอล์ ไม่ทานอาหารรสจัด โดยเฉพาะอาหารรสเค็ม ไม่ทานอาหารที่ย่อยยาก เช่น เนื้อสัตว์ปริมาณมาก ไม่ปล่อยให้ท้องผูก เป็นต้น สำหรับอาการตัวร้อน ควรลองวัดอุณหภูมิร่างกายดู หากวัดทางปากได้มากกว่า 37 องศาเซลเซียส แปลว่ามีไข้ ซึ่งหากมีไข้หลายวัน หรือไข้สูง ก็ควรไปพบแพทย์เพื่อหาสาเหตุค่ะ